**Приложение № 1**

**към Заповед № МДР–ПП–09-17/11.02.2025г.**

**У С Л О В И Я З А К А Н Д И Д А Т С Т В А Н Е**

**с проектни предложения за предоставяне на безвъзмездна финансова помощ по**

**Програма за морско дело, рибарство и аквакултури 2021-2027, съфинансирана от Европейския фонд за морско дело, рибарство и аквакултури**

**Вид дейност 2.1.2 „Аквакултури, осигуряващи екологични услуги“**

**Процедура чрез подбор на проекти**

**BG14MFPR001-2.005 „Аквакултури, осигуряващи екологични услуги“**

Съдържание

[**Приложение № 1** 1](#_Toc189581358)

[**1.** **Наименование на програмата:** 5](#_Toc189581359)

[**2.** **Наименование на приоритета и специфичната цел:** 5](#_Toc189581360)

[**3.** **Номер и наименование на процедурата:** 5](#_Toc189581361)

[**4.** **Измерения по кодове:** 5](#_Toc189581362)

[**5.** **Териториален обхват:** 6](#_Toc189581363)

[**6.** **Цели на предоставяната безвъзмездна финансова помощ по процедурата и очаквани резултати:** 6](#_Toc189581364)

[**7.** **Индикатори (показатели):** 6](#_Toc189581365)

[**8.** **Общ размер на безвъзмездната финансова помощ по процедурата и разпределение по региони (ако е приложимо):** 7](#_Toc189581366)

[**9.** **Минимален (ако е приложимо) и максимален размер на безвъзмездната финансова помощ за конкретен проект:** 7](#_Toc189581367)

[**10.** **Процент на съфинансиране:** 8](#_Toc189581368)

[**11.** **Допустими кандидати:** 8](#_Toc189581369)

[**12.** **Допустими партньори (ако е приложимо):** 13](#_Toc189581370)

[**13.** **Дейности, допустими за финансиране:** 14](#_Toc189581371)

[Подпомагането по настоящата процедура се изпълнява съгласно чл. 26, параграф 1, буква а) от Регламент (ЕС) № 1139/2021 и допринася за постигането специфична цел „Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план по приоритет 2 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“. 14](#_Toc189581372)

[Безвъзмездната финансова помощ се предоставя под формата на компенсация на кандидатите - производители на аквакултури от риба за прилагане на методи за производство на аквакултури, съвместими със специфичните нужди на околната среда и обект на специфични изисквания за управление на защитените територии и защитените зони от мрежата „НАТУРА 2000“, чрез предоставяне на компенсации за нанесени сериозни щети от следните видове – голям и малък корморан, къдроглав и розовпеликан, сива чапла и видра в стопанствата за производство и отглеждане на аквакултури. 14](#_Toc189581373)

[**14.** **Категории разходи, допустими за финансиране:** 14](#_Toc189581374)

[**15. Допустими целеви групи (ако е приложимо):** 15](#_Toc189581375)

[**16. Приложим режим на минимални/държавни помощи (ако е приложимо):** 16](#_Toc189581376)

[Подпомагането по настоящата процедура не представлява държавна помощ. 16](#_Toc189581377)

[В член 10, параграф 1 от Регламент (ЕС) 2021/1139 се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите. 16](#_Toc189581378)

[В член 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС. Съгласно член 10, параграф 3 от Регламент (ЕС) 2021/1139 членове 107, 108 и 109 от ДФЕС се прилагат, ако в националните разпоредби се предвижда публично финансиране по отношение на сектора на рибарството и аквакултурите, което надхвърля разпоредбите на Регламент (ЕС) 2021/1139. В този случай правилата за държавна помощ се прилагат по отношение на това публично финансиране като цяло. 16](#_Toc189581379)

[Поради това правилата за държавна помощ се прилагат в рамките на Регламента на ЕФМДРА за: 16](#_Toc189581380)

[- всяко публично финансиране, което надхвърля разпоредбите на Регламент (ЕС) 2021/1139, и 16](#_Toc189581381)

[- плащанията по Регламент (ЕС) 2021/1139, които попадат извън сектора на рибарството и аквакултурите по смисъла на член 42 от ДФЕС. 16](#_Toc189581382)

[Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в член 10 от Регламент (ЕС) № 2021/1139 на Европейския парламент и на Съвета. Това е посочено в съображение (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК). 16](#_Toc189581383)

[Като се вземе предвид гореизложеното, и следвайки съображения (14) от Съобщение на Комисията 2023/С107/ „Насоки за държавна помощ за рибарството и аквакултурите“ (Насоките на ЕК): 16](#_Toc189581384)

[- условията по настоящата процедура не надхвърлят предвиденото в Регламент ЕС 2021/1139; 16](#_Toc189581385)

[- плащанията по процедурата попадат в сектора на рибарството и аквакултурите, с оглед на това, че подпомагането се отнася до дейност, която е предвидена в дял II, глава III, раздел I, чл. 26 от Регламента 2021/1139 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“; 16](#_Toc189581386)

[- в прилагане на дерогацията на чл. 10, параграф 2 от посочения регламент; 16](#_Toc189581387)

[- ефектът от прилагане на мярката няма да доведе до нарушаване на конкуренцията на вътрешния пазар за БФП. 17](#_Toc189581388)

[По настоящата мярка членове 107, 108 и 109 от ДФЕС са неприложими и подпомагането по настоящата мярка не представлява държавна помощ. 17](#_Toc189581389)

[Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите https://stateaid.minfin.bg/bg/573 17](#_Toc189581390)

[**17. Хоризонтални принципи**: 17](#_Toc189581391)

[**18. Минимален и максимален срок за изпълнение на проекта (ако е приложимо):** 18](#_Toc189581392)

[**19. Ред за оценяване на концепциите за проектни предложения (ако е приложимо):** 18](#_Toc189581393)

[**20. Критерии и методика за оценка на концепциите за проектни предложения (ако е приложимо):** 19](#_Toc189581394)

[**21. Ред за оценяване на проектните предложения:** 19](#_Toc189581395)

[**22. Критерии и методика за оценка на проектните предложения:** 22](#_Toc189581396)

[**23. Начин на подаване на проектните предложения/концепциите за проектни предложения:** 24](#_Toc189581397)

[**24. Списък на документите, които се подават на етап кандидатстване:** 26](#_Toc189581398)

[**25. Краен срок за подаване на проектните предложения:** 29](#_Toc189581399)

[**26. Допълнителна информация:** 30](#_Toc189581400)

[**27. Приложения към Условията за кандидатстване:** 35](#_Toc189581401)

# **Наименование на програмата:**

Програма за морско дело, рибарство и аквакултури 2021-2027 (ПМДРА)

# **Наименование на приоритета и специфичната цел:**

Приоритет 2: „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“.

Специфична цел: „Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план“.

# **Номер и наименование на процедурата:**

Процедура чрез подбор на проекти BG14MFPR001-2.005 „Аквакултури, осигуряващи екологични услуги“.

# **Измерения по кодове:**

Код по измерение Област на интервенция: 079[[1]](#footnote-1)

Код по измерение Форма на подкрепа: 01

Код по измерение Териториален механизъм за изпълнение и териториална насоченост: 33

Код по измерение Стопанска дейност: 03

# **Териториален обхват:**

Проектите по процедурата следва да бъдат изпълнени от стопанства за производство на аквакултури, попадащи в защитените територии и защитените зони от мрежата „НАТУРА 2000“ на територията на Република България.

# **Цели на предоставяната безвъзмездна финансова помощ по процедурата и очаквани резултати:**

Целта на процедура за подбор на проекти BG14MFPR001-2.005 „Аквакултури, осигуряващи екологични услуги“ е да се компенсират производителите на аквакултури за допълнителните разходи и/или пропуснатите ползи при отглеждането на аквакултури, осигуряващи екологични услуги за нанесени сериозни щети от хищници в стопанствата за производство на аквакултури в резултат от прилагането на методи за производство на аквакултури, съвместими със специфичните нужди на околната среда и обект на специфични изисквания за управление на защитените територии и защитените зони от мрежата „НАТУРА 2000“.

**Очаквани резултати:**

Чрез прилагането на дейност Аквакултури, осигуряващи екологични услуги ще се насърчи производството на аквакултури, осигуряващи високо равнище на опазване на околната среда, на здравето на животните и хуманното отношение към тях, както и на общественото здраве и безопасност.

Чрез предоставяне на компенсации на производителите на аквакултури за допълнителните разходи и/или пропуснатите ползи при производството и отглеждането на аквакултури се очаква запазване на биоразнообразието и местообитанията на видовете на територията на стопанствата за аквакултури, попадащи в защитените територии и защитените зони от мрежата „НАТУРА 2000“.

# **Индикатори (показатели):**

Управляващият орган (УО) на Програмата за морско дело и рибарство 2021-2027 ще следи за изпълнението и отчитането на следните индикатори за изпълнение и за резултат от бенефициента:

**1. CR09** **Територия, обхваната от операции, допринасящи за благосъстояние на околната среда, защита, опазване и възстановяване биоразнообразие и екосистеми – в km2.** Индикаторът е задължителен за всички проектни предложения. Във Формуляра за кандидатстване като базова стойност се попълва 0, като за целева стойност се посочва площта на стопанството, за което се кандидатства в km2.

Във Формуляра за кандидатстване индикаторът се попълва като крайна стойност с натрупване след приключване на дейностите, т.е. те следва да обхващат целия период на изпълнение на проектното предложение.

Изпълнението на заложените във формуляра за кандидатстване индикатори се проследява на етап окончателно плащане в ИСУН. Индикаторите не се отчитат от бенефициента след приемането на финалните технически и финансови отчети от Държавен фонд „Земеделие“ – Разплащателна агенция.

**ВАЖНО:** Детайлните правила за характера, изчислението и отчитането на Индикаторите за резултат по всеки вид дейност на ПМДРА са дефинирани в документ „Рамка за мониторинг и оценка“, изготвени от FAMENET (Мрежа за мониторинг, оценка и местна подкрепа в областта на рибарството и аквакултурите) помощно звено към Европейската комисия, които кандидатите могат да прочетат тук: <https://oceans-and-fisheries.ec.europa.eu/system/files/2023-10/Working-paper-EMFAF-MEF-2021-2027_en.pdf>

**ВАЖНО:** В случай на неизпълнение на индикатора за резултат, заложен в проектното предложение, на кандидата ще бъдат наложени финансови корекции съгласно приложимото законодателство.

# **Общ размер на безвъзмездната финансова помощ по процедурата и разпределение по региони (ако е приложимо):**

Общият размер на безвъзмездната финансова помощ за проекти по процедура чрез подбор на проекти BG14MFPR001-2.005 „Аквакултури, осигуряващи екологични услуги“ е, както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело, рибарство и аквакултури (ЕФМДРА)** | **Национално съфинансиране** |
| 4 920 000 | 3 444 000 | 1 476 000 |

# **Минимален (ако е приложимо) и максимален размер на безвъзмездната финансова помощ за конкретен проект:**

Финансовата помощ по реда на настоящата процедура е безвъзмездна, предоставя се в рамките на определения бюджет по процедура BG14MFPR001-2.005 „Аквакултури, осигуряващи екологични услуги“ и е под формата на компенсации за прилагането на методи за производство на аквакултури, съвместими със специфичните нужди на околната среда чрез предоставяне на компенсации за нанесени щети от птици, хранещи се с риба, напр. голям и малък корморан, чапли и от видри в стопанствата за производство на аквакултури, попадащи в защитените територии и защитените зони от мрежата „НАТУРА 2000“.

Минимален размер на безвъзмездната финансова помощ – неприложимо.

Максимален размер на безвъзмездната финансова помощ – сумата на максималната годишна безвъзмездна финансова помощ не трябва да надхвърля 15 % от стойността на нетните приходи от реализираната риба.

В случай на установено разминаване между информацията за приходите от продажби в подадените от кандидата Отчет за приходите и разходите и Статитическя формуляр по чл. 27 от Закона за рибарството и аквакултурите, за изчислението на максималната стойност на безвъзмездната финансова помощ се използва по-ниската стойност на приходите от продажби в посочените документи.

Изчислението на компенсацията се извършва съгласно Методология за изчисляване на компенсациите при прилагане на операция аквакултури, осигуряващи екологични услуги (Приложение № 2).

# **Процент на съфинансиране:**

Интензитетът на безвъзмездната финансова помощ по настоящата процедура е 100 %, от които:

70 % е съфинансирането от ЕФМДРА и 30 % е от националния бюджет.

# **Допустими кандидати:**

Допустими кандидати по настоящата процедура са физически или юридически лица, регистрирани по Търговския закон.

Клонове на юридически лица, регистрирани в България, не могат да участват в процедурата чрез подбор на проекти поради липсата на самостоятелна правосубектност.

За да отговаря на условията за получаване на безвъзмездна финансова помощ по настоящата процедура, кандидатите трябва да отговарят на следните условия:

1. Да са регистрирани като производители на риба и други водни организми по реда на чл. 25 от Закона за рибарството и аквакултурите (ЗРА);

2. Да са регистрирани по реда на чл. 137 от Закона за ветеринарномедицинската дейност (ЗВД);

3. Стопанството за аквакултури, за което ще се кандидатства за подпомагане следва да попада в защитена територия и/или защитена зона от мрежата „НАТУРА 2000“.

4. В стопанството за аквакултури, за което ще се кандидатства следва да се отглежда риба в земно-насипни басейни, садки (плаващи мрежени клетки, които в горната си част са отворени), циментови басейни или комбинация от изброените.

**ВАЖНО:** Кандидатите трябва да отговарят на посочените по-горе изисквания, които са задължителни до изтичане на срока за изпълнение на проектното предложение.

**ВАЖНО:** Във връзка с разпоредбите на чл. 4, параграф 3 от Регламент (ЕО, ЕВРАТОМ) № 2988/95 на Съвета от 18 декември 1995 година относно защитата на финансовите интереси на Европейските общности не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията, необходими за получаване на това предимство, в противоречие с целите на европейското право и българското законодателство.

**Критерии за недопустимост на кандидатите:**

Кандидатите **не могат** да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост, посочени по-горе, както и в случай че:

1. Компетентният орган е установил, че съответният кандидат:

а) е извършил тежко нарушение съгласно чл. 42 от Регламент (ЕО) № 1005/2008 на Съвета от 29 септември 2008 година за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (Регламент (ЕО) № 1005/2008), чл. 90 от Регламент (ЕО) № 1224/2009 или друг законодателен акт, приет от Европейския парламент и Съвета в рамките на ОПОР;

б) е участвал в дейността, управлението или собствеността на риболовен кораб, включен в посочения в чл. 40, параграф 3 от Регламент (ЕО) № 1005/2008 списък на Съюза на корабите, извършващи незаконен, недеклариран и нерегулиран риболов, или на кораб, плаващ под знамето на държави, определени като несътрудничещи трети държави съгласно чл. 33 от същия регламент; или

в) е извършил някое от престъпленията против околната среда, посочени в чл. 3 и 4 от Директива 2008/99/ЕО на Европейския парламент и на Съвета, когато се подава заявлението за подкрепа по чл. 27 от Регламент (ЕС) 2021/1139.

Ако която и да е от ситуациите, посочени в т. 1 букви „а“-„в“, настъпи в периода между подаването на заявлението за подкрепа и пет години след окончателното плащане, помощта, изплатена от ПМДРА, свързана с това заявление, се възстановява от оператора в съответствие с чл. 44 от Регламент (ЕС) 2021/1139 и чл. 103 от Регламент (ЕС) 2021/1060.

**ВАЖНО:** В случай, че е установено, че кандидата е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане.

г) е извършил измама по смисъла на чл. 3 от Директива (ЕС) 2017/1371 в контекста на ЕФМДР или ЕФМДРА.

**ВАЖНО:** В случай че е установено че кандидата е извършил измама същият не може да подава заявления за подпомагане от датата на окончателното решение за определяне на извършването на измама по смисъла на чл. 3 от Директива (ЕС) 2017/1371, до края на периода на допустимост на разходите за получаване на принос от ЕФМДРА, посочен в чл. 63, параграф 2 от Регламент (ЕС) 2021/1060.

2. Имат изискуеми и ликвидни задължения по ОПРСР 2007-2013, ПМДР 2014-2020 и ПМДРА 2021-2027, освен ако е допуснато разсрочване, отсрочване или обезпечение на задълженията;

3. Имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, превишени позиции по бюджета на проекта, кръстосано финансиране, както и глобите и другите парични санкции, предвидени в националното законодателство и в правото на Европейския съюз.

4. Съгласно чл. 25, ал. 2 от ЗУСЕФСУ не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно Закона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕФСУ и чл. 7 от Постановление № 23 на Министерския съвет от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление 2021 – 2027 г. (обн. ДВ, бр. 101 от 2015 г.) (ПМС № 23/2023 г.) (съгласно декларация по образец – Приложение № 5)

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДРА и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, но не повече от 50 000 лв.;

л) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

ма) повлияят на вземането на решение от страна на УО на ПМДРА, свързано с отстраняването, подбора или възлагането, включително чрез предоставяне на невярна или заблуждаваща информация, или да

мб) получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата са осъждани с влязла в сила присъда и не са реабилитирани за престъпление по чл. 108а, чл. 159а-159г, чл. 172, чл. 192а, чл. 194-217, чл. 219-252, чл. 253-260, чл. 301-307, чл. 321, 321а и чл. 352-353е от Наказателния кодекс или престъпление, аналогично на тези, в друга държава членка или трета страна;

о) по отношение на лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от ЗОП;

р) е установено, че:

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

5. Потенциален кандидат не може да участва в процедурата чрез подбор на проекти и да получи безвъзмездна финансова помощ, в случай че:

а) е лице или се представлява от лице, което е на трудово или служебно правоотношение в Управляващия орган, Междинното звено и Счетоводния орган;

б) са лице, което е било на трудово или служебно правоотношение в Управляващия орган, Междинното звено и Счетоводния орган до една година от прекратяване на правоотношението.

**ВАЖНО:** Ограниченията по т. 5, букви „а“ и „б“ се прилагат и за кандидатите, които са свързани с дружества по смисъла на § 1, т. 13 и т. 14 от допълнителните разпоредби на Закона за публично предлагане на ценни книжа, за които са налице обстоятелствата по предходната точка.

Конфликт на интереси е налице и когато лицето, предоставящо консултантски услуги на кандидата, попада в случаите по т. 5, букви „а“ и „б“.

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС,Евратом) № 966/2012, е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

# **Допустими партньори (ако е приложимо):**

Неприложимо по настоящата процедура.

# **Дейности, допустими за финансиране:**

Подпомагането по настоящата процедура се изпълнява съгласно чл. 26, параграф 1, буква а) от Регламент (ЕС) № 1139/2021 и допринася за постигането специфична цел „Насърчаване на устойчивите дейности, свързани с аквакултурите, по-специално чрез укрепване на конкурентоспособността на производството на аквакултури, като същевременно се гарантира, че дейностите са екологично устойчиви в дългосрочен план по приоритет 2 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“.

Безвъзмездната финансова помощ се предоставя под формата на компенсация на кандидатите - производители на аквакултури от риба за прилагане на методи за производство на аквакултури, съвместими със специфичните нужди на околната среда и обект на специфични изисквания за управление на защитените територии и защитените зони от мрежата „НАТУРА 2000“, чрез предоставяне на компенсации за нанесени сериозни щети от следните видове – голям и малък корморан, къдроглав и розовпеликан, сива чапла и видра в стопанствата за производство и отглеждане на аквакултури.

## 

# **Категории разходи, допустими за финансиране:**

Неприложимо.

Процедурата е компенсаторна и по нея се предоставят компенсации на производители на аквакултури от риба за направените допълнителни разходи и/или пропуснати приходи при прилагане на методи за производство на аквакултури, съвместими със специфичните нужди на околната среда специфични изисквания за управление на защитените територии и защитените зони от мрежата „НАТУРА 2000“.

Изчислението на компенсацията се извършва съгласно Методология за изчисляване на компенсациите при прилагане на операция Аквакултури, осигуряващи екологични услуги (Приложение № 2).

Производителите на аквакултури от риба от стопанствата, попадащи в защитените територии и защитените зони от мрежата „НАТУРА 2000“ могат да получат компенсации за допълнителните разходи и/или пропуснатите ползи при производството на аквакултури, в случай че използват методи за производство, щадящи околната среда и запазващи местообитанията на един или повече от следните видове: голям и малък корморан, къдроглав и розов пеликан, сива чапла и видра.

Изчислението по методиката се прави за всеки отделен вид, който се отглежда в стопанството за аквакултури на бенефициента, като се използва средната пазарна цена по данните от САПИ, намалена със стойността на ДДС от 20% (Приложение № 3). Произведените количества от различните видове се приравняват до процентно съотношение (теглови коефициент). Финалният размер на компенсацията се изчислява като процентно съотношение от пълния размер на премията за всеки вид.

Размерът на компенсацията за пропуснати приходи се определя в началото на изпълнение на проекта на годишна база за минимален период една година. Първата допустима година за компенсация е 2024 г. В случай че се кандидатства за компенсация за повече от една година, тя ще бъде изчислена индикативно на база представените финансови документи за годината, предхождаща годината на кандидатстване. В случай че проектното предложение е за период по-дълъг от една година, след одобрението му бенефициентът е задължен да изпраща до УО на ПМДРА до 30 юни на годината следваща годината за компенсация информация необходима за изчисляване на окончателна премия за съответната година на база представените финансови документи за изтеклата година.

Размерът на максималната годишна компенсация се определя за всяко отделно проектно предложение, еднократно за целия период на неговото изпълнение. Периодът, през който се получават компенсациите не може да надхвърля периода, през който бенефициентът се е ангажирал с да прилага методи за производство, щадящи околната среда и запазване на местообитанията на видовете.

Ако дейността бъде отменена или се установи, че бенефициентът не спазва съответните правила и условия, плащането на годишната компенсация ще бъде прекъснато.

# **15. Допустими целеви групи (ако е приложимо):**

Неприложимо.

# **16. Приложим режим на минимални/държавни помощи (ако е приложимо):**

# Подпомагането по настоящата процедура не представлява държавна помощ.

# В член 10, параграф 1 от Регламент (ЕС) 2021/1139 се посочва, че членове 107, 108 и 109 от ДФЕС се прилагат спрямо помощи, предоставени от държавите членки на предприятия от сектора на рибарството и аквакултурите.

# В член 10, параграф 2 от Регламент (ЕС) 2021/1139 обаче се предвижда изключение от това общо правило, съгласно което членове 107, 108 и 109 от ДФЕС не се прилагат за плащания, извършени от държавите членки съгласно Регламент (ЕС) 2021/1139 и попадащи в приложното поле на член 42 от ДФЕС. Съгласно член 10, параграф 3 от Регламент (ЕС) 2021/1139 членове 107, 108 и 109 от ДФЕС се прилагат, ако в националните разпоредби се предвижда публично финансиране по отношение на сектора на рибарството и аквакултурите, което надхвърля разпоредбите на Регламент (ЕС) 2021/1139. В този случай правилата за държавна помощ се прилагат по отношение на това публично финансиране като цяло.

# Поради това правилата за държавна помощ се прилагат в рамките на Регламента на ЕФМДРА за:

# - всяко публично финансиране, което надхвърля разпоредбите на Регламент (ЕС) 2021/1139, и

# - плащанията по Регламент (ЕС) 2021/1139, които попадат извън сектора на рибарството и аквакултурите по смисъла на член 42 от ДФЕС.

# Степента, в която разпоредбите на ДФЕС по отношение на държавната помощ се прилагат за помощи, предоставени в сектора на рибарството аквакултурите, е определена в член 10 от Регламент (ЕС) № 2021/1139 на Европейския парламент и на Съвета. Това е посочено в съображение (14) от Съобщение на Комисията 2023/C 107/01 „Насоки за държавна помощ за рибарството и аквакултурите“ (Насоките на ЕК).

# Като се вземе предвид гореизложеното, и следвайки съображения (14) от Съобщение на Комисията 2023/С107/[[2]](#footnote-2) „Насоки за държавна помощ за рибарството и аквакултурите“ (Насоките на ЕК):

# - условията по настоящата процедура не надхвърлят предвиденото в Регламент ЕС 2021/1139;

# - плащанията по процедурата попадат в сектора на рибарството и аквакултурите, с оглед на това, че подпомагането се отнася до дейност, която е предвидена в дял II, глава III, раздел I, чл. 26 от Регламента 2021/1139 „Насърчаване на устойчивите дейности, свързани с аквакултурите, и на преработването и предлагането на пазара на продукти от риболов и аквакултури, като по този начин се допринася за продоволствената сигурност в Съюза“;

# - в прилагане на дерогацията на чл. 10, параграф 2 от посочения регламент;

# - ефектът от прилагане на мярката няма да доведе до нарушаване на конкуренцията на вътрешния пазар за БФП.

# По настоящата мярка членове 107, 108 и 109 от ДФЕС са неприложими и подпомагането по настоящата мярка не представлява държавна помощ.

# Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите https://stateaid.minfin.bg/bg/573

# 

# **17. Хоризонтални принципи**:

Процедурата се провежда при спазване на принципите на чл. 2, ал. 1 и чл. 29, ал. 1 от ЗУСЕФСУ – свободна и лоялна конкуренция, равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда.

Изпълнението на дейностите по настоящата процедура следва да бъде съобразено със следните хоризонтални принципи съгласно и чл. 9 от Регламент (ЕС) 2021/1060:

- Равенство на половете;

- Активно включване и приобщаване;

- Насърчаване на равните възможности и недопускането на дискриминация.

По настоящата процедура следва да е налице съответствие на проектното предложение с принципите на хоризонталните политики на ЕС. Проектът трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.

Проектното предложение следва да съблюдава и принципите, заложени в „Хартата на основните права на ЕС и „Конвенцията на ООН за правата на хората с увреждания (КПХУ). в съответствие с Решение 2010/48/ЕО на Съвета в съответствие с член 15 на Регламент (ЕС) 2021/1060.

Дейностите по настоящата процедура се изпълняват като се избягва всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация.

Няма да се допуска дейностите по проектите, финансирани по ПМДРА да включват такива, свързани с дискриминация, расови предразсъдъци, пристрастия и реч на омразата.

Кандидатът се задължава да спазва посочените по-горе принципи в хода на изпълнение на дейностите по проекта.

Във Формуляра за кандидатстване т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.

Прилагането на заложените в проекта принципи ще се проследява на етап изпълнение на проектното предложение. При подаване на искане за окончателно плащане, бенефициентът следва да представи информация как изпълнява заложените принципи на хоризонталните политики на ЕС и принципите, заложени в Хартата на основните права на ЕС и КПХУ.

Информация по какъв начин се изпълняват хоризонталните политики и принципи на ЕС следва да бъде предоставена и при отчитане на дейностите по проекта.

Насоки за прилагане на Хартата на основните права на ЕС могат да бъдат намерени на следния адрес: https://www.eufunds.bg/bg/node/8223

Насоки за прилагане на Конвенцията на ООН за правата на хората с увреждания могат да бъдат намерени на следния адрес: https://www.eufunds.bg/bg/node/8224

# **18. Минимален и максимален срок за изпълнение на проекта (ако е приложимо):**

Минималната продължителност на изпълнение на проект по настоящата процедура е една година.

Максималната продължителност на изпълнение на проект по настоящата процедура следва да е в съответствие с посочения срок в Плана за управление на защитена зона/територия или докато е в сила заповедта за обявена защитена зона съгласно чл. 12, ал. 6 във връзка с чл. 6, ал. 1, т. 3 и т. 4 от Закона за биологичното разнообразие и т. 1 от Решение на Министерския съвет № 122/2007 в случаите, в които липсва одобрен План за управление, но не повече от срока за допустимост на разходите, посочен в чл. 63, параграф 2 от Регламент (ЕС) № 2021/1060, а именно 31 декември 2029 г.

Информация за влезлите в сила Плановете за управление на защитените зони/територии може да бъде намерена на интернет страницата на Министерството на околната среда и водите на следния линк: https://www.moew.government.bg/bg/priroda/natura-2000/planove-za-upravlenie-za-zastiteni-zoni/zastiteni-zoni-za-opazvane-na-divite-ptici/

Информация за заповедите за обявените защитени зони и промените в тях може да бъде намерена на намерена на интернет страницата на Министерството на околната среда и водите на следния линк: <https://www.moew.government.bg/bg/publichen-registur-za-obyavenite-zastiteni-zoni-i-promenite-v-tyah-suglasno-direktiva-2009-147-eo-za-opazvaneto-na-divite-ptici/>

# **19. Ред за оценяване на концепциите за проектни предложения (ако е приложимо):**

Неприложимо.

# **20. Критерии и методика за оценка на концепциите за проектни предложения (ако е приложимо):**

Неприложимо.

# **21. Ред за оценяване на проектните предложения:**

Оценката на проектните предложения се извършва при спазване на реда, определен в ЗУСЕФСУ и ПМС № 23 от 2023 г. и приложимото европейско и национално законодателство.

Оценката и класирането на проектните предложения по настоящата процедура се извършва от Оценителна комисия, определена със заповед на Ръководителя на УО на ПМДРА. Всички проектни предложения, подадени в срок, се оценяват в съответствие с критериите за оценка на проектни предложения.

Оценката на проектните предложения включва:

**Етап 1:** Оценка на административното съответствие и допустимост;

**Етап 2:** Техническа и финансова оценка.

Проектните предложения подлежат на оценка въз основа на одобрени от Комитета за наблюдение на ПМДРА критерии за подбор и в случаите на ограничен бюджет по процедурата.

Оценката и класирането на проектните предложения по настоящата процедура се извършва от Оценителна комисия, определена със заповед на Ръководителя на УО на ПМДРА. Всички проектни предложения, подадени в срок, се оценяват в съответствие с предварително одобрените от Комитета за наблюдение Критерии за подбор на проекти по ПМДРА, посочени в т. 22 „Критерии и методика за оценка на проектните предложения“ от настоящите условия и Приложение № 4 към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждане на процедурата по оценка на проектното предложение, с изключение на случаите по чл. 26, ал. 7 от ЗУСЕФСУ.

**Оценка на административното съответствие и допустимостта:**

В срок до 3 месеца от назначаване на оценителната комисия по чл. 33 от ЗУСЕФСУ извършва оценка на административно съответствие и допустимост, техническа и финансова оценка и одобряване на проектните предложения, за които се предоставя безвъзмездна финансова помощ.

В процеса на оценка на административното съответствие и допустимост на проектните предложения по процедурата, ще бъде проверявано дали:

- проектното предложение се отнася за обявената процедура чрез подбор на проектни предложения;

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за допустимост, посочени в Условията за кандидатстване.

Оценката за административно съответствие и допустимост на проектните предложения включва и проверка и оценка на допустимостта на всички предвидени дейности. В случай че в процеса на оценка Оценителната комисия установи наличието на обстоятелства (напр. включени в проектното предложение недопустими дейности, дублиране на заложени дейности и др.), това може да доведе до изменение на бюджета на проектното предложение (т. 6 от Формуляра за кандидатстване). Следва да се има предвид, че промените в бюджета не могат да доведат до увеличаване на размера на безвъзмездната финансова помощ. Поради това, в интерес на кандидата е да планира дейности и да представи бюджет, реалистични и ефективни от гледна точка на целта на проекта.

В случай, че по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

Само проектни предложения, преминали успешно оценката за административно съответствие и допустимост, подлежат на по-нататъшно разглеждане и оценка.

Когато при оценката на административното съответствие и допустимостта се установи липса на документи и/или друга нередовност, Оценителната комисия изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от седем дни. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

След приключване на оценката за административно съответствие и допустимост, на интернет страницата на Единния информационен портал за обща информация за управлението на Европейските структурни и инвестиционни фондове (*www.eufunds.bg*) и в ИСУН 2020 се публикува **списък на проектните предложения, които не се допускат до техническа и финансова оценка**, като се посочват и основанията за недопускане. За недопускането на всеки от кандидатите, включени в списъка, се съобщава по реда на чл. 61 от Административнопроцесуалния кодекс чрез администраторския профил в ИСУН, с писмено уведомление, до профила на всеки кандидат. Уведомяването се извършва в тридневен срок от публикуване на списъка с проектните предложения чрез отправяне на писмено съобщение до кандидата, изпратено чрез ИСУН. За дата на уведомяване на кандидата се счита датата на отправяне на съобщението.

Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.

Кандидатите, чиито проектни предложения са включени в списъка, могат да подадат **писмени възражения** пред ръководителя на УО на ПМДРА в едноседмичен срок от съобщаването чрез ИСУН.

Разглеждането и произнасянето по постъпилите възражения се извършва по реда на чл. 19 от ПМС № 23 от 13.02.2023. Ръководителят на УО на ПМДРА се произнася по основателността на възражението в едноседмичен срок от неговото получаване, като може да върне проектното предложение за техническа и финансова оценка или да прекрати производството по отношение на съответния кандидат.

**ВАЖНО:** Управляващият орган на ПМДРА няма да разглежда възражения от кандидатите, включени в списъка на проектните предложения, които не се допускат до техническа и финансова оценка, ако същите са изпратени след срока по чл. 34, ал. 3 от ЗУСЕФСУ.

Неподадените в срок и/или неподписани възражения, както и такива, които не са подписани от законния представител на кандидата или упълномощен негов представител няма да се разглеждат по същество, а ще се изготвя отговор до подателя на възражението, с който същият се уведомява, че възражението не подлежи на разглеждане по посочените причини.

**Техническа и финансова оценка:**

**ВАЖНО:** Техническата и финансова оценка се извършва само за проектните предложения, които са преминали успешно оценката за административно съответствие и допустимост.

Критериите за техническа и финансова оценка на проектните предложения по процедурата са подробно указани в Приложение № 4 „Критерии и методология за оценка на проектните предложения“ към Условията за кандидатстване.

В хода на проверките е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Допълнителни разяснения и документи от кандидатите могат да бъдат изискани като за целта ще бъде предоставян срок не по-малък от седем дни от датата на получаване на искането за предоставяне на допълнителни разяснения/документи, като денят на получаване на искането. Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът представя допълнителните разяснения и/или документи по електронен път чрез ИСУН.

Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. Непредставянето на изисканата допълнителна информация или разяснения в срок, може да доведе до прекратяване на производството по отношение на кандидата. Проектното предложение може да бъде отхвърлено само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес, свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН (Приложение № 1). Допълнителна информация може да бъде намерена и на следния линк: https://eumis2020.government.bg/bg/s/Default/Manual

# **22. Критерии и методика за оценка на проектните предложения:**

Критериите за подбор се използват, за да се гарантира, че избраните за финансиране проектни предложения подкрепят целите заложени в ПМДРА. Критериите за подбор са изготвени от УО и са одобрени от Комитета за наблюдение (КН) на ПМДРА. По този начин се гарантира, че УО има ясни насоки зададени от КН и извършвания подбор на проектни предложения за финансиране от ЕФМДРА е в съответствие с целите на програмата.

Оценката по настоящата процедура се извършва въз основа на критерии, одобрени от Комитета за наблюдение на ПМДРА.

|  |  |
| --- | --- |
| **Критерии за подбор** | 1. Проектът се изпълнява в обект за производство на аквакултури на територията в зоните по НАТУРА 2000 и кандидатът има регистрация по чл. 25 от Закона за рибарството и аквакултурите за развъждане и отглеждане на риба и други водни организми за период:  - до 5 години - **10 точки;**  - от 6 до 15 години - **15 точки;**  - над 15 години - **25 точки.**  2. Проектът включва освен разходи за придобиване на непродуктивни инвестиции също и дейности за производство на аквакултури - **10 точки.**  3. Обектът за аквакултури:  - има друго основно предназначение, но се използва за развъждане и отглеждане на риба и други водни организми **- 10 точки;**  - е изграден като специализиран обект за развъждане и отглеждане на риба и други водни организми - **20 точки.**  4. Проектът е свързан с опазване на видове, които са включени в Червената книга на Република България и/или Приложение № 3 на Закона за биологичното разнообразие - **10 точки**.  5. Стопанството, за което се кандидатства, е прилагало методи за отглеждане на аквакултури, осигуряващи екологични услуги - **10 точки.**    6. Проектът предвижда дейности по обмен на знания и опит по отношение на опазването, възстановяването и устойчивото използване на околната среда - **10 точки.** *(неприложим по настоящата процедура)*  **Максимален общ брой точки - 85 точки.** |

**Проектните предложения, получили минимум 20 точки от „Техническа и финансова оценка”,** се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по настоящата процедура.

За проектни предложения, които са получили еднакъв брой точки на етап „Техническа и финансова оценка“, класирането ще се извърши по реда на подаване на проектните предложения в ИСУН.

**Критерий 1 „Проектът се изпълнява в обект за производство на аквакултури на територията в зоните по НАТУРА 2000 и кандидатът има регистрация по чл. 25 от Закона за рибарството и аквакултурите за развъждане и отглеждане на риба и други водни организми за период.**

*Критерият се доказва с документ 2 от Списъка с документи по т. 24 от настоящите условия за кандидатстване.*

**Критерий 2 „Проектът включва освен разходи за придобиване на непродуктивни инвестиции също и дейности за производство на аквакултури“**- *неприложим по настоящата процедура*.

**Критерий 3 „Обектът за аквакултури е:**

**- изграден с друго основно предназначение, но се използва за развъждане и отглеждане на риба и други водни организми;**

**- изграден като специализиран обект за развъждане и отглеждане на риба и други водни организми“;**

*Критерият се доказва с документ 2 от Списъка с документи по т. 24 от настоящите условия за кандидатстване.*

**Критерий 4 „Проектът е свързан с опазване на видове, които са включени в Червената книга на Република България и/или Приложение № 3 на Закона за биологичното разнообразие“**

*Критерият се доказва с описание и обосновка във формуляра за кандидатстване.*

**Критерий 5** **„Стопанството, за което се кандидатства, е прилагало методи за отглеждане на аквакултури, осигуряващи екологични услуги“**

*Критерият се доказва с описание и обосновка във формуляра за кандидатстване.*

**Критерий 6** **„Проектът предвижда дейности по обмен на знания и опит по отношение на опазването, възстановяването и устойчивото използване на околната среда“ -** *неприложим по настоящата процедура.*

# **23. Начин на подаване на проектните предложения/концепциите за проектни предложения:**

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение (ИСУН), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

Допълнителна информация може да бъде намерена и на следния линк: <https://eumis2020.government.bg/bg/s/Default/Manual>.

Подготовката и подаването на проектното предложение в ИСУН се извършва по следния начин: Кандидатът влиза в ИСУН, след регистрация чрез имейл и парола, избира настоящата процедура чрез подбор на проекти от „Отворени процедури“ и създава ново проектно предложение.

Проектното предложение по настоящата процедура се изготвя от кандидата съгласно инструкциите на УО, дадени в Ръководството за потребителя за модул “Е-кандидатстване” в ИСУН (Приложение № 1).

Изискващите се съгласно т. 24 от Условията за кандидатстване придружителни документи към формуляра за кандидатстване също се подават изцяло електронно. Посочените документи се описват във Формуляра за кандидатстване преди подаването му. Всички документи се представят на български език без корекции. Документ, чийто оригинал е на чужд език, се представя и в легализиран превод на български език, извършен в съответствие с действащото законодателство.

**ВАЖНО:** Проектното предложение се подава електронно чрез ИСУН като се подписва с КЕП от лице с право да представлява кандидата или упълномощено от него лице. Официалният представител на кандидата няма право да упълномощава други лица да подписват декларациите, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична. За целите на настоящите Условия под „лице с право да представлява кандидата“ следва да се разбира официален представител на кандидата. При упълномощаване следва да се приложи пълномощно, подписано с КЕП от лице с право да представлява кандидата. От текста на пълномощното следва да става ясно, че лицето с право да представлява кандидата упълномощава пълномощника да подаде от негово име проектното предложение и да подпише с КЕП документите, за които не е изрично отбелязано в т. 24 от Условията, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Проектното предложение е препоръчително да се подава винаги от профила на кандидата, а не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани неточности по време на оценката на проектните предложения.

По време на етап „Оценка на проектно предложение“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект, и промени на посочения профил (вкл. промяна на имейл адреса, асоцииран към съответния профил) са недопустими.

До приключване на работата на оценителната комисия кандидатът има възможност да оттегли своето проектно предложение като подаде писмено искане в УО на ПМДРА, като това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. „Бюджет“ от Формуляра за кандидатстване. При съставянето на т. „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.

# **24. Списък на документите, които се подават на етап кандидатстване:**

1. Пълномощно за подаване на проектното предложение, подписано с КЕП от лице с право да представлява кандидата, В случай че кандидатът се представлява заедно от няколко физически лица, пълномощното се подписва от всички тях.

*(Документът се изисква, в случай че кандидатите желаят да упълномощят лице, което не е официален представител на кандидата да подаде проектното предложение и/или да подпише договор за предоставяне на безвъзмездна финансова помощ с КЕП.)*

1. Документи за регистрация по чл. 25, ал. 2 и по чл. 25а, т. 2 от Закона за рибарството и аквакултурите, издаден от ИАРА, на всеки обект, който кандидатът кандидатства, съдържащ лимитите за обема на производството и площите за рибностопанска дейност, както и техническо описание на обекта и технологична схема на производство в съответствие с издадените разрешителни по реда на Закона за водите.

*(Документите не са задължителни за предоставяне с проектното предложение и ще се проверяват служебно от УО на ПМДРА. В случай че желае, кандидатът може да ги прикачи в ИСУН )*

1. Скица и номер на имота съгласно кадастралната карта или картата на възстановената собственост, която съдържа данни за границите и площта на стопанството за аквакултури.

*(Документът е задължителен за всички кандидати)*

1. Статистически формуляр съгласно чл. 27 от Закона за рибарството и аквакултурите, за произведената и продадената от тях през предходната година риба и други водни организми по видове и количества.

*(Документът не е задължителен за предоставяне с проектното предложение и ще се проверява служебно от УО на ПМДРА. В случай че желае, кандидатът може да го прикачи в ИСУН)*

1. Отчет за приходи и разходи от предходната приключила финансова година, предхождаща годината на кандидатстване.

*(Документът не е задължителен за предоставяне с проектното предложение, но ще се проверява служебно от УО на ПМДРА. В случай че желае, кандидатът може да го прикачи в ИСУН)*

6. Удостоверение за регистрация на животновъден обект от БАБХ /от съответната ОДБХ/, съгласно чл. 137 от Закона за ветеринарномедицинската дейност.

*(Документът е задължителен за всички проектни предложения)*

7. Документ, доказващ че стопанството за аквакултури попада в зона по Натура 2000.

*(Документът не е задължителен. Обстоятелствата ще се проверяват по служебен път)*

8. Приложение № 5 Декларация по чл. 25, ал. 2 от ЗУСЕФСУ и чл. 7 от ПМС № 23/2023 г.;

*(Документът е задължителен за всички кандидати. Декларацията се попълва и подписва от всички лица с право да представляват кандидата, независимо дали представляват заедно или поотделно)*

9. Приложение № 6 Декларации към условията за кандидатстване (Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за липса на нередности; Декларация за липса на конфликт на интереси; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 139 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури).

*(Документът е задължителен за всички кандидати. Декларацията се попълва и подписва от всички лица с право да представляват кандидата, независимо дали представляват заедно или поотделно)*

**ВАЖНО:** По настоящата процедура е възприет подход на подписване на документите с квалифициран електронен подпис /КЕП/ на локалния компютър чрез attached signature – файл и подпис в един документ.

При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора.

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите по т. 1, т. 8 и т. 9 следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай трябва да е законния представител на кандидата. Законният/те представител/и на кандидата няма/т право да упълномощава/т други лица да подписват декларациите по т. 8 и т. 9, тъй като с тях деклараторът декларира обстоятелства в лично качество или съответно за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма. Достоверността на документите, приложения към формуляра за кандидатстване, за които не се изисква да са подписани с КЕП, се удостоверява чрез подписването на формуляра за кандидатстване посредством ИСУН. В случай че при проверката на документите бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности. Кандидатите следва да представят липсващите документи/отстранят нередовностите в срок не по-малък от седем дни от датата на получаване на уведомлението, като денят на получаването му не се брои. Уведомленията за установени нередовности ще се изпращат чрез ИСУН чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът представя липсващите документи по електронен път чрез ИСУН. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

Искане за издаване на документ, което е само с входящ номер от институцията, която следва да го издаде, не се счита за представен изискуем документ по настоящата процедура.

Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН.

При деклариране на неверни данни от страна на кандидатите, ще бъдат уведомявани органите на прокуратурата.

# **25. Краен срок за подаване на проектните предложения:**

Проектните предложения по настоящата процедура се подават по изцяло електронен път чрез ИСУН на следния интернет адрес: <https://eumis2020.government.bg>

Краен срок за подаване на проектни предложения:

Първи срок – **17:00 часа на 12.05.2025 г.** (90 дни от датата на обявяване на процедурата).

Втори срок – **17:00 часа на 11.07.2025 г.** (60 дни след приключване на първия срок по процедурата).

**ВАЖНО:** В рамките на настоящата процедура кандидатите могат да подадат само едно проектно предложение за всяко отделно стопанство за производство на аквакултури или едно проектно предложение за всички свои допустими стопанства при съобразяване на изискванията по т. 9 от настоящите Условия за кандидатстване и изпълнение. В случай че един и същи кандидат е подал повече от едно проектно предложение за едно и също стопанство или за всички свои стопанства за производство на аквакултури, ще бъде разгледано само последното постъпило проектно предложение.

Кандидатите могат да задават допълнителни въпроси и да искат разяснения във връзка с Условията за кандидатстване и изпълнение до 3 седмици преди крайния срок за подаване на проектни предложения. Допълнителни въпроси могат да се задават чрез ИСУН чрез модул „Електронно кандидатстване“, процедура чрез подбор на проекти BG14MFPR001-2.005 „Аквакултури, осигуряващи екологични услуги“. Отговорите на въпросите на кандидатите се публикуват в ИСУН не по-късно от 2 седмици преди определения краен срок за подаване на проектни предложения по процедурата. Публикуваните отговори на въпроси задължително се вземат под внимание от страна на Управляващия орган на ПМДРА, Оценителната комисия по процедурата при оценката на проектните предложения и от кандидатите по процедурата.

Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

# **26. Допълнителна информация:**

Въз основа на извършената проверка за административно съответствие и допустимост Оценителната комисията изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата ПМДРА и в ИСУН, а за недопускането се съобщава на всеки от кандидатите, включени в него, съответно по реда на чл. 22, ал. 3 или 4 от ЗУСЕФСУ.

Кандидат, чието проектно предложение е включено в горепосочения списък, може писмено да възрази пред ръководителя на управляващия орган в едноседмичен срок от съобщаването.

При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок (чл. 36, ал.2 от ЗУСЕФСУ) подписан АДПБФП (предварително подготвеният АДПБФП ще бъде изпратен на одобрените кандидати чрез комуникация в ИСУН) и доказателства, че отговарят на изискванията за бенефициент, като представят необходимите документи:

а) Административен договор за предоставяне на безвъзмездна финансова помощ по процедурата – попълнен по образец (Приложение № 8) във формат PDF и подписан с КЕП (Приложение № 8.1 - Инструкция за подписване на АДПБФП с електронен подпис) от лицето/лицата с право да представлява/т кандидата или от упълномощено лице и прикачен в ИСУН. В случаите, когато кандидатът се представлява заедно от няколко физически лица, АДПБФП се подписва от всяко от тях;

б) Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата;

в) Заявление за профил за достъп на ръководител на бенефициента до ИСУН (Приложение № 12 към Условията за изпълнение) и/или Заявление за профил за достъп на упълномощени от бенефициента лица до ИСУН (Приложение № 13 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях;

г) Официален документ, удостоверяващ актуална банкова сметка на името на кандидата;

д) Приложение № 5 - Декларация по чл. 25, ал. 2 от Закона за управление на средствата от европейските фондове при споделено управление и чл. 7 от ПМС № 23/2023 г., подписана от кандидата към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин);

е) Приложение № 11 – Декларации към АДПБФП (Декларация за липса на промяна в обстоятелствата, декларирани при подаване на формуляр за кандидатстване; Декларация за липса на нередност; Декларация за липса на конфликт на интереси; Декларации за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа; Декларация по чл. 61, пар. 3 от Регламент (ЕС, Евратом) 2024/2509; Декларация по чл. 11, параграф 1 и параграф 3 от Регламент (ЕС) № 1139/2022); Декларация по чл. 139 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ес) № 1139/2022 на европейския парламент и на съвета от 7 юли 2021 година за създаване на европейския фонд за морско дело, рибарство и аквакултури - подписана от лице с право да представлява кандидата. В случаите, когато бенефициентът се представлява само заедно от няколко физически лица, декларациите се попълват и подписват от всички тях;

ж) Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор ) – оригинал или копие, заверено от кандидата;

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата;

Кандидатът следва да предостави един от документите по буква ж/ единствено в случаите, когато в резултат на извършена служебна проверка от страна на Управляващия орган на ПМДРА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ и чл. 7 от ПМС № 23/2023 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК).

з) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;

Управляващият орган на ПМДРА ще извършва проверка по служебен път за наличие на задължения към общината по седалище на УО на ПМДРА, както и към общината по седалище на кандидата само в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община.

От Удостоверенията по букви ж/ и з/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.

Кандидат, който видно от Удостоверенията по букви ж/ и з/ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

и) Свидетелство за съдимост (няма да бъде изисквано на хартиен носител, но съдимостта на кандидата ще се установи служебно от УО на ПМДРА) на всички лица, представляващи кандидата и вписани в Търговския регистър, или определени като такива в учредителния акт, когато обстоятелството не подлежи на вписване, издадено не по-рано от 6 месеца преди датата на представянето му - оригинал или копие, заверено от кандидата;

Когато за някое от лицата свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

й) удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, ще се установи служебно от УО на ПМДРА.

Посочените документи от буква „а“ до „й“ се представят електронно чрез информационната система ИСУН.

С кандидатите, които не представят изисканите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Ако кандидат по одобрен за финансиране проект откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им в съответната категория предприятие, до изчерпване на наличния бюджет по процедурата.

Ръководителят на УО на ПМДРА взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи административен договор за предоставяне на БФП;

- за проектни предложения, при които се предвижда финансиране в нарушение на чл. 4, ал. 4 на ЗУСЕФСУ;

- на кандидат, който не отговаря на изискванията за бенефициент или не е представил в срок доказателства за това;

- за проектни предложения, при които държавната помощ е недопустима или се надхвърлят прагът на допустимата държавна помощ или установените в акт на ЕС прагове за минимална помощ.

Допълнителна информация:

Управляващият орган на ПМДРА запазва правото си в случай на необходимост да изисква от кандидата допълнителна информация/документи, в това число и на документите които се проверяват по служебен път.

Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган на ПМДРА.

Всеки кандидат може да подаде до Ръководителя на Управляващия орган на ПМДРА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДРА и/или от бенефициентите на безвъзмездна финансова помощ по ПМДРА, които при изпълнение на договор, сключен по проект финансиран от Европейския фонд за морско дело, рибарство и аквакултури, предоставят невярна и/или подвеждаща информация за вписване в регистъра и проверка.

# **27. Приложения към Условията за кандидатстване:**

Приложение № 1 - Ръководство за потребителя за модул „Е-кандидатстване”;

Приложение № 2 - Методология за изчисляване на компенсациите при прилагане на операция аквакултури, осигуряващи екологични услуги;

Приложение № 3 – Пазарни цени на едро на риба и други водни организми в страната за 2024 г. на САПИ;

Приложение № 4 – Критерии и методология за подбор на проектните предложения;

Приложение № 5 - Декларация по чл. 25, ал. 2 от Закона за управление на средствата от европейските фондове при споделено управление;

Приложение № 6 – Декларации към Условията за кандидатстване - Декларация, че кандидатът е запознат с условията за кандидатстване; Декларация за съгласие данните на кандидата да бъдат предоставени на НСИ по служебен път; Декларация за държавни помощи; Декларация за липса на нередности; Декларация за липса на конфликт на интереси; Декларация за свързаност по смисъла на § 1, т. 13 и т. 14 от допълнителните разпоредби на ЗППЦК; Декларация по чл. 139 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация по чл. 11, параграф 1 и параграф 3 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури;

Приложение № 7 – Използвани съкращения и определения.

1. Съгласно Приложение I на Регламент (ЕС) №2021/1060 за процедурата: код 079 Опазване на природата и биологичното разнообразие, природното наследство и ресурси, зелена и синя инфраструктура; код 01 Безвъзмездни средства; код 33 Без териториална насоченост; код 03 Аквакултури. [↑](#footnote-ref-1)
2. https://eur-lex.europa.eu/legal-content/BG/TXT/?uri=CELEX:52023XC0323(01) [↑](#footnote-ref-2)